CELEX: 32011R0170
Language: lt
Date: 2011-02-23 00:00:00
Title: 2011 m. vasario 23 d. Komisijos reglamentas (ES) Nr. 170/2011 dėl leidimo naudoti Saccharomyces cerevisiae MUCL 39885 kaip nujunkytų paršelių pašaro priedą ir kuriuo iš dalies keičiamas Reglamentas (EB) Nr. 1200/2005 (leidimo turėtojas – Prosol SpA )  Tekstas svarbus EEE

24.2.2011   
            
            
               LT
            
            
               Europos Sąjungos oficialusis leidinys
            
            
               L 49/8
            
         KOMISIJOS REGLAMENTAS (ES) Nr. 170/2011
   2011 m. vasario 23 d.
   dėl leidimo naudoti Saccharomyces cerevisiae MUCL 39885 kaip nujunkytų paršelių pašaro priedą ir kuriuo iš dalies keičiamas Reglamentas (EB) Nr. 1200/2005 (leidimo turėtojas – Prosol SpA)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatytas priedų naudojimo gyvūnų mityboje leidimas ir tokio leidimo išdavimo sąlygos bei tvarka. Minėto reglamento 10 straipsnyje nustatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2).
            
         
               (2)
            
            
               Remiantis Direktyva 70/524/EEB, išduotas leidimas neribotą laiką naudoti preparatą Saccharomyces cerevisiae MUCL 39885 kaip pašaro nujunkytiems paršeliams, vadovaujantis Komisijos reglamentu (EB) Nr. 1200/2005 (3), ir penimiems galvijams, vadovaujantis Komisijos reglamentu (EB) Nr. 492/2006 (4), priedą. Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis priedas įtrauktas į Bendrijos pašarų priedų registrą kaip esamas produktas.
            
         
               (3)
            
            
               Be to, remiantis Reglamentu (EB) Nr. 1831/2003, išduotas leidimas dešimt metų naudoti preparatą Saccharomyces cerevisiae MUCL 39885 kaip pašaro paršavedėms, vadovaujantis Komisijos reglamentu (EB) Nr. 896/2009 (5), ir melžiamoms karvėms bei arkliams, vadovaujantis Komisijos reglamentu (ES) Nr. 1119/2010 (6), priedą.
            
         
               (4)
            
            
               Vadovaujantis Reglamento (EB) Nr. 1831/2003 10 straipsnio 2 dalimi kartu su minėto reglamento 7 straipsniu, buvo pateiktas prašymas iš naujo įvertinti kaip pašaro nujunkytiems paršeliams priedą naudojamą Saccharomyces cerevisiae MUCL 39885 ir priskirti jį priedų kategorijai „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (5)
            
            
               Europos maisto saugos tarnyba (toliau – Tarnyba) 2010 m. spalio 6 d. priimtoje nuomonėje (7) padarė išvadą, kad siūlomomis naudojimo sąlygomis Saccharomyces cerevisiae MUCL 39885 neturi nepageidaujamo poveikio gyvūnų ir žmonių sveikatai arba aplinkai ir kad naudojant šį preparatą gali būti pagerinti tikslinių rūšių gyvūnų zootechniniai rodikliai. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Tarnyba taip pat patikrino priedo pašaruose analizės metodo ataskaitą, pateiktą Reglamentu (EB) Nr. 1831/2003 įsteigtos Bendrijos etaloninės laboratorijos.
            
         
               (6)
            
            
               Įvertinus Saccharomyces cerevisiae MUCL 39885 nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Todėl minėtą preparatą turėtų būti leista naudoti kaip nurodyta šio reglamento priede.
            
         
               (7)
            
            
               Išdavus naują leidimą pagal šį reglamentą, reikėtų išbraukti priedo Saccharomyces cerevisiae MUCL 39885 įrašą Reglamente (EB) Nr. 1200/2005.
            
         
               (8)
            
            
               Kadangi leidimo išdavimo sąlygų pakeitimai nėra susiję su sauga, tikslinga numatyti pereinamąjį laikotarpį turimoms premiksų ir kombinuotųjų pašarų, kuriuose yra šio preparato, atsargoms sunaudoti.
            
         
               (9)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip priedą gyvūnų mityboje šio reglamento priede nustatytomis sąlygomis.
   2 straipsnis
   Reglamento (EB) Nr. 1200/2005 II priede išbraukiamas E1710 įrašas apie Saccharomyces cerevisiae MUCL 39885.
   3 straipsnis
   Vadovaujantis Direktyva 70/524/EEB paženklintus premiksus ir kombinuotuosius pašarus, kuriuose yra Saccharomyces cerevisiae MUCL 39885, galima toliau tiekti rinkai ir naudoti, kol neliks turimų atsargų.
   4 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 195, 2005 7 27, p. 6.
   
      (4)  OL L 89, 2006 3 28, p. 6.
   
      (5)  OL L 256, 2009 9 29, p. 6.
   
      (6)  OL L 317, 2010 12 3, p. 9.
   
      (7)  EMST leidinys (2010 m.), 8(10):1864.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: žarnyno floros stabilizatoriai
                  
               
            
                  4b1710
               
               
                  
                     Prosol S.p.A
                  
               
               
                  
                     Saccharomyces cerevisiae
                  
                  MUCL 39885
               
               
                  
                               
                           
                           
                              
                                 Priedo sudėtis
                              
                              Preparatas Saccharomyces cerevisiae MUCL 39885, kuriame yra mažiausiai 1 × 10 KSV/g.
                           
                        
                               
                           
                           
                              
                                 Veikliosios medžiagos apibūdinimas
                              
                              
                                 Saccharomyces cerevisiae MUCL 39885 gyvybingos ląstelės.
                           
                        
                               
                           
                           
                              
                                 Analizės metodas
                                  (1)
                              
                              
                                           
                                       
                                       
                                          Skaičiavimas: išpylimo ant plokštelės metodas naudojant chloramfenikolio gliukozės mielių ekstrakto agarą.
                                       
                                    
                                           
                                       
                                       
                                          Nustatymas: polimerazės grandininės reakcijos (PGR) metodas.
                                       
                                    
                        
               
                  Paršeliai (nujunkyti)
               
               
                   
               
               
                  3 × 109
                  
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laikymo trukmę ir stabilumą granuliuojant.
                           
                        
                              2.
                           
                           
                              Sauga: tvarkant produktą reikalingi apsauginiai akiniai ir pirštinės.
                           
                        
                              3.
                           
                           
                              Paršeliams (nujunkytiems), kurių svoris neviršija 35 kg.
                           
                        
               
                  2021 m. kovo 16 d.
               
            
         (1)  Išsamų analizės metodų aprašymą galima rasti Bendrijos etaloninės laboratorijos svetainėje www.irmm.jrc.be/crl-feed-additives.